**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***gazdasági-pénzügyi*** | 2021. február … | ……………………………...  Zámodics Péter |
| ***jogi*** | 2021. február … | ……………………………...  dr. Taba Nikoletta |

|  |  |
| --- | --- |
| **határozat-tervezet száma: DB** | |
| Határozat-tervezet tárgya:  a polgármester részére nyújtható cafetéria-juttatás 2021. évi összegének meghatározásáról | Határozatot kapja:   * Önkormányzati Iroda 2 pld * Pénzügyi Iroda 1 pld * polgármester 1 pld |

**A Polgármester elé terjeszthető:**

jegyző

**A döntés indokolása:**

A köztisztviselők cafetéria-juttatásának szabályairól a közszolgálati tisztviselőkről szóló 2011. évi CXCIX. törvény (a továbbiakban: Kttv.) és a közszolgálati tisztviselők részére adható juttatásokról és egyes illetménypótlékokról szóló 249/2012. (VIII. 31.) Kormányrendelet rendelkezik. A Kttv. 151. § (1) bekezdése szerint a köztisztviselőt megillető cafetéria-juttatás éves összege nem lehet alacsonyabb az illetményalap ötszörösénél, a cafetéria-juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is. Magyarország 2021. évi központi költségvetéséről szóló 2020. évi XC. törvény 61. § (4) bekezdése értelmében pedig a költségvetési szervek által foglalkoztatottak éves cafetéria-juttatásának kerete törvény eltérő rendelkezése hiányában, 2021. évben nem haladhatja meg a nettó 400.000,- forintot.

A jogszabályi előírásoknak megfelelően Mór Város Jegyzője a Közszolgálati Szabályzat 7. mellékletét képező Cafetéria Szabályzatban határozza meg a köztisztviselők cafetéria-juttatásának részletszabályait.

A Kttv. 225/A. §-ban foglaltak szerint a polgármester tekintetében a képviselő-testület gyakorolja a munkáltatói jogokat, így a Móri Polgármesteri Hivatal Közszolgálati Szabályzatának személyi hatálya a polgármesterre nem terjed ki, azonban a 225/L. § (1) bekezdése értelmében a polgármesteri foglalkoztatási jogviszonyra megfelelően alkalmazni kell a cafetéria-juttatásokra vonatkozó szabályokat.

Fentieknek megfelelően a 2021. évben a polgármestert megillető cafetéria-juttatás tekintetében javasoljuk a cafetéria-keretösszeget a Móri Polgármesteri Hivatal köztisztviselői részére megállapított összeggel megegyező mértékben megállapítani bruttó 224.100,- Ft/év összegben azzal, hogy a választható juttatások fajtájára, mértékére, valamint a felhasználás módjára a Móri Polgármesteri Hivatal Cafetéria Szabályzata az irányadó. A bruttó 224.100,- Ft/év keret nettó összegét a jogszabályi kereteknek megfelelően a Közszolgálati szabályzat tartalmazza.

A Belügyminisztérium és a Miniszterelnökség 2020. november 10. napján kelt állásfoglalása alapján a jogszabályokban meghatározott határidők alkalmazását a veszélyhelyzetben kihirdetett jogszabályok nem függesztették fel, e kérdésekben gondoskodni kell a döntések meghozataláról. A cafetéria-juttatás éves keretösszegét a fenti Korm.rendelet alapján február 15. napjáig meg kell határozni, valamint azt az adott évi költségvetési rendeletben is szabályozni szükséges.

Tekintettel arra, hogy február 15-ig várhatóan a veszélyhelyzet megszüntetésére nem kerül sor, a cafetéria-juttatás éves keretösszegének meghatározásáról polgármesteri döntéshozatal keretében szükséges dönteni.

**Mór Városi Önkormányzat Képviselő-testületének hatáskörében eljáró  
Mór Város Polgármestere**

**…/2021. (II.5.) határozata**

**a polgármester részére nyújtható cafetéria-juttatások 2021. évi összegének meghatározásáról**

A Kormány által 478/2020. (XI. 3.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

1. A polgármester részére a 2021. évre vonatkozó cafetéria keretösszeg mértékét az alábbiak szerint hagyom jóvá:

1. Magyarország 2021. évi központi költségvetéséről szóló 2020. évi XC. törvény 61. § (4) bekezdésével, valamint a közszolgálati tisztviselőkről szóló 2011. évi CXCIX. törvény 151. § (1) bekezdésével, és a közszolgálati tisztviselők részére adható juttatásokról és egyes illetménypótlékokról szóló 249/2012. (VIII. 31.) Kormányrendelet rendelkezéseivel összhangban a polgármestert megillető cafetéria-juttatás 2021. évi éves keretösszegét bruttó 224.100,- Ft összegben határozom meg azzal, hogy a választható juttatások fajtájára, mértékére, valamint a felhasználás módjára a Móri Polgármesteri Hivatal Cafetéria Szabályzata az irányadó.
   * Felkérem a Pénzügyi Irodát, hogy a 2021. évi költségvetésről szóló rendelet-tervezet előkészítésekor a határozatban foglaltaknak megfelelően gondoskodjon a fedezet biztosításáról.

Határidő: 2021.02.15.

Felelős: polgármester (Pénzügyi Iroda)

Fenyves Péter Dr. Taba Nikoletta

polgármester jegyző